CELEX: 62014CN0570
Language: ro
Date: 2014-12-09 00:00:00
Title: Cauza C-570/14: Cerere de decizie preliminară introdusă de Juzgado Mercantil N °3 de Barcelona (Spania) la 9 decembrie 2014 – Nuria Robirosa Carrera y César Romera Navales/Banco Popular Español, S.A.

9.2.2015   
            
            
               RO
            
            
               Jurnalul Oficial al Uniunii Europene
            
            
               C 46/36
            
         Cerere de decizie preliminară introdusă de Juzgado Mercantil No 3 de Barcelona (Spania) la 9 decembrie 2014 – Nuria Robirosa Carrera y César Romera Navales/Banco Popular Español, S.A.
   (Cauza C-570/14)
   (2015/C 046/42)
   Limba de procedură: spaniola
   
      Instanța de trimitere
   
   Juzgado Mercantil de Barcelona
   
      Părțile din procedura principală
   
   
      Reclamantă: Nuria Robirosa Carrera y César Romera Navales
   
      Pârâtă: Banco Popular Español, S.A.
   
      Întrebările preliminare
   
   
               1)
            
            
               Articolul 43 din Codul spaniol de procedură civilă, care împiedică instanța să propună părților o posibilă suspendare a unui proces civil atunci când o altă instanță a adresat Curții de Justiție a Uniunii Europene o întrebare preliminară, constituie o limitare clară a prevederilor articolului 7 din Directiva 93/13/CEE (1) în ceea ce privește obligația statelor membre de a se asigura că, în interesul consumatorilor și al concurenților, există mijloace adecvate și eficace pentru a preveni utilizarea în continuare a clauzelor abuzive din contractele încheiate cu consumatorii de către vânzători sau furnizori?
            
         
               2)
            
            
               Articolul 721.2 din LEC, care împiedică instanța să dispună sau să propună din oficiu adoptarea unor măsuri provizorii în acțiunile individuale care au ca obiect nulitatea unei condiții generale ca urmare a caracterului său abuziv, constituie o limitare clară a prevederilor articolului 7 din Directiva 93/13/CEE, în ceea ce privește obligația statelor membre de a se asigura că, în interesul consumatorilor și al concurenților, există mijloace adecvate și eficace pentru a preveni utilizarea în continuare a clauzelor abuzive din contractele încheiate cu consumatorii de către vânzători sau furnizori?
            
         
               3)
            
            
               Măsurile provizorii care ar putea fi dispuse, fie din oficiu, fie la cererea părții, în cadrul unei proceduri în care se exercită o acțiune individuală, ar trebui să producă efecte până la soluționarea definitivă a acțiunii individuale sau a acțiunii colective care afectează exercitarea acțiunilor individuale, astfel încât să se asigure existența mijloacelor adecvate și eficace prevăzute la articolul 7 din directiva menționată?
            
         
      (1)  Directiva 93/13/CEE a Consiliului din 5 aprilie 1993 privind clauzele abuzive în contractele încheiate cu consumatorii (JO L 95, p. 29, Ediție specială, 15/vol. 2, p. 273